《满庭芳 二色梅》
宋代·王千秋

蕊小雕琼，花明熔蜡，天交一旦俱芳。丰臞虽异，皆熨水沈香。

应俱纷红堕紫，初未识、调粉涂黄。凭肩处，金钿玉珥，不数寿阳妆。

思量。谁比似，酥裁笋指，蜜剪蜂房。又何须酣酒，重暖瑶觞。

且放侧堆金缕，骊山冷、来浴温汤。谁题品，青枝绿萼，俱未许升堂。

作者简介：生卒年月不详，字锡老，号审斋，东平(今属山东)人，流寓金陵，晚年转徙湘湖间。与游者张安世、韩元吉等，皆南渡初名士，年辈应亦相类。词风清拔可喜，著有《审斋词》1卷。